14. mail 2020

Juhatuse esimees Pille Sööt võttis ühendust kõigi juhatuse liikmetega päevakorrapunkti arutamiseks ja otsustamiseks.

Hääletamisest võtsid osa:

Margus Paalo (Toila Sadama Jahtklubi, EMTAK 93299)

Kaido Seppar (OÜ K.S.Pimestiku, EMTAK 55205)

Sirle Sommer-Kalda (Pühajõe Tegijate Selts, EMTAK 94992)

Pille Sööt (SA Ida-Viru Ettevõtluskeskus, EMTAK 94992)

Meelis Tint (Liisbet Invest OÜ, EMTAK 23619)

Mehis Luus (Toila Vallavalitsus, KOV)

**Päevakord:**

1) Töövõtulepingu ja töövõtulepingu lisa sõlmimine projektide tehniliseks kontrolli teostamiseks ja hindamiskoosoleku protokollimiseks

Ettepanek: Võttes aluseks juhatuse koosoleku protokolli nr 3-2020 punkt 2, mille alusel otsustati palgata abijõudu hindajate hulgast tehnilise kontrolli teostamiseks töövõtulepingu alusel, on 27.03.2020 töövõtulepingu nr 1-2020 alusel teostanud tehnilist kontrolli Tarmo Kütt. TVL brutosumma on 300 (kolmasada) eurot. Tarmo Kütt on andnud nõusoleku protokollida hindamiskoosolekut, töö teostamiseks on ettepanek sõlmida temaga TVL lisa brutosummas 175 (ükssada seitsekümmend viis) eurot.

Poolt 6 juhatuse liiget

OTSUSTATI: Kinnitada Tarmo Kütiga sõlmitud töövõtuleping nr 1-2020 projektide tehnilise kontrolli teostamiseks ning sõlmida Tarmo Kütiga töövõtulepingu nr 1-2020 lisa hindamiskoosoleku protokollimiseks.